
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 32
                                                             din 27 februarie 2020
privind modificarea Organigramei şi a Statului de Funcţii ale Municipiului Sighişoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 33.971/I/2/04.12.2019 și la Consiliul Local Sighișoara cu nr. 34.043/05.12.2019, de referatul de aprobare, înregistrat cu nr. 33.973/I/2/04.12.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Având în vedere avizul Direcției pentru Evidența Persoanelor și Administrarea Bazelor de Date București nr. 702/13.01.2020, înregistrat la Municipiul Sighișoara cu nr. 1.066/15.01.2020;

Ținând cont de prevederile art. 402, art. 405, art. 407 și art. 409 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Văzând Hotărârea Consiliului Local Sighișoara nr. 161/27.09.2019 privind modificarea Organigramei și a Statului de Funcții ale Municipiului Sighișoara precum și Hotărârea Consiliului Local Sighișoara nr. 201/28.11.2019 privind modificarea Statului de Funcții al Municipiului Sighișoara;

Luând în considerare adresa Instituției Prefectului - Județul Mureș cu nr. 5.262/SVII din data de 09.04.2019, în care se menționează care este numărul maxim de posturi aprobat pentru Municipiul Sighișoara pe anul 2019;

Având în vedere și adresa Consiliului Județean Mureș – Direcția Județeană de Evidență a Persoanelor Mureș nr. 7.369/27.08.2019, Dosar A6, înregistrată cu nr. 23.974/28.08.2019 la Municipiul Sighișoara și cu nr. 47.105/I/A/22/27.08.2019 la Consiliul Local Sighișoara – Serviciul Public Comunitar Local de Evidența Persoanelor, prin care a fost transmis Raportul de control nr. 7.369 din 27 august 2019 cu principalele concluzii rezultate în urma controlului tematic metodologic pe linie de evidență a persoanelor efectuat la S.P.C.L.E.P. Sighișoara, pentru punerea în aplicare în termenele stabilite a măsurilor aprobate de conducerea D.J.E.P. Mureș, cu precădere a punctului B. Deficiențele, disfuncțiile și neregulile constatate, precum și măsurile de ordin organizatoric, administrativ și disciplinar, subpunctul 1. Cu privire la modul de ducere la îndeplinire a măsurilor stabilite cu ocazia controlului anterior din luna februarie 2019, Măsura 2. Dimensionarea organigramei și a statului de funcții al S.P.C.L.E.P. în conformitate cu numărul de posturi stablit prin Ordinul Prefectului Județului Mureș nr. 121/2018, care nu a fost realizată până în prezent, indicată ca atare în Raportul de control, respectiv la punctul 1. din Planul de măsuri, anexă la Raportul de control;

Ținând cont de prevederile Ordonanței de Urgență nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare;
Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare, prevederile H.G. nr. 937/2018 pentru stabilirea salariului de bază mimim brut pe țară garantat în plată, precum și prevederile Hotărârii Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale ”Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;

Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 33.975/I/2/04.12.2019, prin care se propune înființarea unei funcții publice de execuție în cadrul Compartimentului Stare Civilă – Serviciul Public Comunitar Local de Evidența Persoanelor Sighișoara, precum și modificarea în mod corespunzător a Organigramei și a Statului de Funcţii ale Municipiului Sighişoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă înființarea unei funcții publice de execuție de consilier, clasa I, grad profesional superior în cadrul Compartimentului Stare Civilă – Serviciul Public Comunitar Local de Evidența Persoanelor.
 (2) Se aprobă modificarea Organigramei și a Statului de Funcţii ale Municipiului Sighişoara, conform anexelor nr. 1, respectiv nr. 2, care fac parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi Serviciul Resurse Umane și Administrare Sistem Informatic din cadrul Municipiului Sighișoara.
Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Șoneriu Mihai - Marcel        

                                              Contrasemnează pentru legalitate

                                                                                                 SECRETARUL GENERAL al municipiului,

                                                                                                  Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică;
  1 ex. S.P.C.L.E.P. Sighişoara.
  9 ex.

  B.A. 
